ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่องหลักเกณฑ์และวิธีการส่งสำเนาทะเบียนสมาชิก รายงานจำนวนเงินที่มีอยู่ในมือและในธนาคารและสำเนางบดุลของสมาคมฌาปนกิจสงเคราะห์ อาศัยอำนาจตามความในมาตรา ๗ มาตรา ๓๖วรรคสอง มาตรา ๓๗ วรรคสอง และมาตรา ๓๘ วรรคสามแห่งพระราชบัญญัติการฌาปนกิจสงเคราะห์ พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการพัฒนาสังคมและความมั่นคงของมนุษย์ออกประกาศไว้ดังต่อไปนี้ข้อ ๑ ประกาศนี้เรียกว่าประกาศกระทรวงการพัฒนาสังคมและความมั่นคงของมนุษย์ เรื่องหลักเกณฑ์และวิธีการส่งสำเนาทะเบียนสมาชิกรายงานจำนวนเงินที่มีอยู่ในมือและในธนาคาร และสำเนางบดุลของสมาคมฌาปนกิจสงเคราะห์ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้สมาคมฌาปนกิจสงเคราะห์ส่งสำเนาทะเบียนสมาชิกที่มีอยู่ในวันที่ครบเก้าสิบวันนับแต่วันที่จดทะเบียนจัดตั้งสมาคมฌาปนกิจสงเคราะห์ตามแบบที่นายทะเบียนกลางกำหนด (แบบ ส.ฌ.ก. ๑)ให้แก่นายทะเบียนสมาคมฌาปนกิจสงเคราะห์ประจำท้องที่ภายในสามสิบวันนับแต่วันที่ครบกำหนดดังกล่าวในกรณีที่มีการเปลี่ยนแปลงจำนวนสมาชิกให้สมาคมฌาปนกิจสงเคราะห์ส่งสำเนาทะเบียนสมาชิกที่มีการเปลี่ยนแปลงเพิ่มเติมเมื่อสิ้นเดือนมีนาคมมิถุนายน กันยายน และธันวาคมของทุกปีโดยส่งสำเนาทะเบียนสมาชิกในส่วนที่มีการเปลี่ยนแปลงจำนวนสมาชิกตามที่เป็นอยู่ในวันสิ้นเดือนให้แก่นายทะเบียนสมาคมฌาปนกิจสงเคราะห์ประจำท้องที่ภายในสามสิบวันนับแต่วันสิ้นเดือนนั้นๆการส่งสำเนาทะเบียนสมาชิกตามวรรคหนึ่งและวรรคสองให้สมาคมฌาปนกิจสงเคราะห์รับรองความถูกต้องสำเนาทะเบียนสมาชิกนั้นด้วยข้อ๔สมาคมฌาปนกิจสงเคราะห์ต้องรายงานจำนวนเงินที่มีอยู่ในมือและในธนาคารตามแบบที่นายทะเบียนกลางกำหนด(แบบ ส.ฌ.ก. ๔) ตามที่เป็นอยู่ในวันสิ้นเดือนมิถุนายนของทุกปีต่อนายทะเบียนสมาคมฌาปนกิจสงเคราะห์ประจำท้องที่ภายในสามสิบวันนับแต่วันสิ้นเดือนนั้นข้อ๕ให้สมาคมฌาปนกิจสงเคราะห์ส่งสำเนางบดุลที่อนุมัติโดยที่ประชุมใหญ่และมีคำรับรองว่าถูกต้องตามแบบที่นายทะเบียนกลางกำหนด(แบบ ส.ฌ.ก. ๙ (๙/๑) หรือ๙ (๙/๒)) ต่อนายทะเบียนสมาคมฌาปนกิจสงเคราะห์ประจำท้องที่ภายในสามสิบวันนับแต่วันที่ที่ประชุมใหญ่อนุมัติพร้อมด้วยเอกสารหลักฐาน ดังต่อไปนี้(๑) สำเนารายงานการประชุมใหญ่(๒) บัญชีรายได้ รายจ่ายตามแบบที่นายทะเบียนกลางกำหนด (แบบ ส.ฌ.ก. ๑๐ (๑๐/๑) หรือ ๑๐ (๑๐/๒))(๓) รายการรับ จ่ายเงินสงเคราะห์ในรอบปีตามแบบที่นายทะเบียนกลางกำหนด (แบบ ส.ฌ.ก. ๑๑)(๔) รายการเงินสงเคราะห์ล่วงหน้าคงเหลือ ณ วันสิ้นปีปิดบัญชีตามแบบที่นายทะเบียนกลางกำหนด (แบบ ส.ฌ.ก. ๑๒)ข้อ๖ การส่งสำเนาทะเบียนสมาชิกการรายงานจำนวนเงินที่มีอยู่ในมือและในธนาคาร การส่งสำเนางบดุล ให้ยื่นต่อนายทะเบียนสมาคมฌาปนกิจสงเคราะห์ประจำท้องที่กรุงเทพมหานครหรือนายทะเบียนสมาคมฌาปนกิจสงเคราะห์ประจำท้องที่จังหวัดแล้วแต่กรณีสมาคมฌาปนกิจสงเคราะห์จะส่งเอกสารหลักฐานดังกล่าวด้วยตนเองหรือส่งโดยทางไปรษณีย์ลงทะเบียนตอบรับต่อนายทะเบียนสมาคมฌาปนกิจสงเคราะห์ประจำท้องที่ก็ได้ข้อ๗ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้ให้ผู้อำนวยการสำนักงานกิจการสตรีและสถาบันครอบครัวเป็นผู้วินิจฉัยชี้ขาดประกาศ ณ วันที่ ๒๗ธันวาคม พ.ศ. ๒๕๔๕อนุรักษ์ จุรีมาศรัฐมนตรีว่าการกระทรวงการพัฒนาสังคมและความมั่นคงของมนุษย์[เอกสารแนบท้าย]๑.คำขอจดทะเบียนสมาคมฌาปนกิจสงเคราะห์ตามพระราชบัญญัติการฌาปนกิจสงเคราะห์ พ.ศ. ๒๕๔๕ (แบบ ส.ฌ. ๑)๒.ประวัติของผู้เริ่มก่อการจัดตั้งและกรรมการฌาปนกิจสงเคราะห์ (แบบ ส.ฌ. ๒)๓.ใบสำคัญแสดงการจดทะเบียนสมาคมฌาปนกิจสงเคราะห์ (แบบ ส.ฌ. ๓)๔.คำขอจดทะเบียนแก้ไขหรือเพิ่มเติมข้อบังคับสมาคมฌาปนกิจสงเคราะห์ตามพระราชบัญญัติการฌาปนกิจสงเคราะห์พ.ศ. ๒๕๔๕ (แบบ ส.ฌ. ๔)๕.ใบสำคัญแสดงการจดทะเบียนแก้ไขหรือเพิ่มเติมข้อบังคับ (แบบ ส.ฌ. ๕)๖.คำขอจดทะเบียนแต่งตั้งและเปลี่ยนตัวกรรมการสมาคมฌาปนกิจสงเคราะห์ตามพระราชบัญญัติการฌาปนกิจสงเคราะห์พ.ศ. ๒๕๔๕ (แบบ ส.ฌ. ๖)๗.ใบสำคัญแสดงการจดทะเบียนแต่งตั้งและเปลี่ยนตัวกรรมการ (แบบ ส.ฌ. ๗)(ดูข้อมูลจากภาพกฎหมาย)ปริญสินีย์/ผู้จัดทำ๒๐ กุมภาพันธ์ ๒๕๕๕[๑] ราชกิจจานุเบกษาเล่ม ๑๒๐/ตอนพิเศษ ๓๑ ง/หน้า ๑๕/๑๓ มีนาคม ๒๕๔๖